ད་དུང་རྒན་པོ་གཡང་སྐྱབས་ཀྱིས་ངག་རྒྱུན་གཞན་ཞིག་ཀྱང་ཟ་ཟུར་ནས་ཐོས་མྱོང་པ་ནི།རིག་གསར་གྱི་རླུང་དམར་དྲག་ཏུ་འཚུབ་པའི་སྐབས་སུ།ཁོ་ཚང་གི་གཟི་མིག་དགུ་དེ་གདོན་རྫས་སུ་བརྩིས་ཤིང་།གཞུང་བཞེས་བྱ་དགོས་ཞེས་ཕུ་གློང་མདོ་གློང་བྱེད་དུས།ཁོའི་ཕ་རྒན་གྱིས་བྲེལ་བྲེལ་འཚབ་འཚུབ་ངང་།མ་གིའི་ལྷམ་དང་མཉམ་དུ་འཕངས་ཡོད་པའི་ཁོལ་མོ་རྙིང་རལ་ཅིག་ཡོད་པ་དེའི་ནང་དུ་སྦེད་བཞག་པས།དེ་ཚོའི་ལག་ཏུ་མ་ཆུགས་མོད།ཁོ་དང་ཁོའི་ཁྱིམ་མི་དག་དེའི་དོན་དུ་རང་རང་ས་ནས་ལུག་འཛིན་འཛིན་བྱས་ཏེ་དྲུད་ཅིང་།འཐབ་རྩོད་ཛ་དྲག་བྱས་ཤིང་།བཀག་ཉར་ཡུན་རིང་བྱས།